Ως **εμβόλιο μηνιγγιτιδόκοκκου** αναφέρεται οποιοδήποτε εμβόλιο χρησιμοποιείται για την πρόληψη της λοίμωξης από το μικρόβιο *Ναϊσσέρια της μηνιγγίτιδας*. Διάφορες παραλλαγές του εμβολίου είναι αποτελεσματικές ενάντια σε ορισμένους ή όλους από τους παρακάτω οροτύπους του μηνιγγιτιδόκοκκου: A, C, W135 και Y. Τα εμβόλια είναι από 85% έως 100% αποτελεσματικά για τουλάχιστον δύο χρόνια. Οδηγούν στη μείωση του επιπέδου της μηνιγγίτιδας και της σήψης σε πληθυσμούς στους οποίους τα εμβόλια χρησιμοποιούνται ευρέως. Χορηγούνται είτε ενδομυϊκά είτε υποδόρια.

Συστάσεις
---------

Ο Παγκόσμιος Οργανισμός Υγείας συστήνει ότι στις χώρες με μέτρια ή υψηλά επίπεδα της ασθένειας ή με συχνά κρούσματά της θα πρέπει να γίνεται εμβολιασμός σε σταθερή βάση. Στις χώρες με χαμηλό κίνδυνο της νόσου, συστήνεται μόνο οι ομάδες που βρίσκονται σε υψηλό κίνδυνο να υποβάλλονται σε εμβολιασμό. Στην αφρικανική ζώνη μηνιγγίτιδας, βρίσκονται σε εξέλιξη προσπάθειες να εμβολιαστούν όλα τα άτομα ηλικίας μεταξύ ενός και τριάντα ετών με το συζευγμένο εμβόλιο κατά του μηνιγγιτιδόκοκκου οροομάδας A. Στον Καναδά και στις Ηνωμένες Πολιτείες, τα εμβόλια που είναι αποτελεσματικά ενάντια σε όλους τους τέσσερις τύπους της μηνιγγίτιδας συστήνονται κατά συνήθη βάση στους εφήβους και σε όσους βρίσκονται σε υψηλό κίνδυνο. Επίσης, εμβολιασμός απαιτείται για τα άτομα που ταξιδεύουν στη Μέκκα για το ετήσιο προσκύνημα Χατζ.

Ασφάλεια και μορφές
-------------------

Τα εμβόλια είναι γενικά ασφαλή. Κάποια είναι δυνατόν να αναπτύξουν πόνο και κοκκίνισμα στο σημείο της έγχυσης. Η χρήση τους κατά την εγκυμοσύνη κρίνεται ασφαλής. Σοβαρές αλλεργικές αντιδράσεις απαντούν σε λιγότερες από μία σε ένα εκατομμύριο δόσεις.

Ιστορία και πολιτισμός
----------------------

Το πρώτο εμβόλιο μηνιγγιτιδόκοκκου έγινε διαθέσιμο τη δεκαετία του 1970. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Το 2014, το κόστος χονδρικής πώλησης του εμβολίου ανερχόταν από 3,23 έως 10,77 δολάρια ανά δόση. Στις Ηνωμένες Πολιτείες, το κόστος του κυμαίνεται από 100 έως 200 δολάρια κατά τη διάρκεια των εμβολιασμών.

Παραπομπές
----------

1. 1 2 3 4 5 6 7 8 9  «Meningococcal vaccines: WHO position paper». *Weekly epidemiological record* **47** (86): 521-540. Nov 2011. PMID 22128384. .
2. ↑  Patel, M; Lee, CK (25 January 2005). «Polysaccharide vaccines for preventing serogroup A meningococcal meningitis.». *The Cochrane database of systematic reviews* (1): CD001093. PMID 15674874.
3. ↑  Conterno, LO; Silva Filho, CR; Rüggeberg, JU; Heath, PT (19 July 2006). «Conjugate vaccines for preventing meningococcal C meningitis and septicaemia.». *The Cochrane database of systematic reviews* (3): CD001834. PMID 16855979.
4. 1 2 3  «Meningococcal A conjugate vaccine: updated guidance, February 2015.». *Weekly epidemiological record* **8** (90): 57-68. 20 Feb 2015. PMID 25702330. .
5. ↑  Barrett, Alan D.T. (2015). *Vaccinology : an essential guide*. σελ. 168. ISBN 9780470656167.
6. ↑  «WHO Model List of EssentialMedicines» (PDF). *World Health Organization*. Οκτωβρίου 2013. Ανακτήθηκε στις 22 Απριλίου 2014.
7. ↑  «Vaccine, Meningococcal». *International Drug Price Indicator Guide*. Αρχειοθετήθηκε από το πρωτότυπο στις 10 Μαΐου 2017. Ανακτήθηκε στις 6 Δεκεμβρίου 2015.
8. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. σελ. 315. ISBN 9781284057560.